زهراء.. من باسني جبل حسيت روحي طلعت من جسمي لعبت نفسي من جسمي حسيت حسام واكف كدامي ويبجي جسمي كام يرعش من وخر جبل ومسح دموعي وباس عيوني تذكرت حسام هم جان يتصرف بهاي الطريقة وياي بجيت اكثر حجيه وياي جبل انو الشي الي صار موعيب او حرام عادي يصير بين المتزوجين بس اني مو هنا المشكلة مشكلتي احس كلشي بيه ملك ابدي لحسام حاولت اجمع قوتي .. جبل ممكن تكون صديقي قبل لا تكون زوجي ممكن
جبل.. طبعا ممكن
زهراء.. لعد ما دام هيج راح احجيلك شغله صارت وياي .. باوعت عليه انتبهلي بلكل حواسه..اني جنت احب شخص وجان يحبني لدرجة اذا يطلب روحي اقدمها على طبق من ذهب حبيته لا صرت مهوسه بيه كمت وين ما اروح اشوفه اني ادري الي جاي احجي مو سهل بس حبيت تعرف كلشي عني قبل مايصير شي بينه حبيت تعرف انو اذا صار وملكت جسمي بس روحي و قلبي وعيوني مراح تلكه بيهن حب الك اسفة اذا جرحتك بس هاي الحقيقة وماحبيت اضمها عنك وبعدين تعرفها من غيري ويصير سوء فهم 😢..اشرلي على الباب بمعنى اطلعي كمت سحبت الشال معافه عفته وطلعت صارت كدامي زمن و مروه زمن تخوز بيه ومروه تغمز عفتهن ودخلت للغرفة وسديت الباب نتجيت على الباب وكعدت ابجي خليت ايدي على حلكي وابجي حسيت الهوا اختفى من الغرفة طلعت شال من الكنتور وطلعت من الغرفة سمعت صوت تكسير بغرفت جبل عفته وتجهت للسطح صعدت كعدت على السور بجيت وتذكرت من جنه هنا بعرس جبل كمت ابجي بصوت واعيط كمت اضرب بلحايط بيدي لدرجت نشكت ايدي واني مادري بيهاضليت ابجي واعيط لحد ما حسيت روحي رتاحت شويه جان اكو مفرش مشرور على الحبل سحبته ونمت عليه هم تذكرت حسام من صعد وراي ونومني فوكاه كمت ابجي واضرب بقلبي حيل اريده يوكف بقيت اباوع على النجوم والقمر وابجي مادري شلون غفيت كعدت على صوت مروه وهي تكول
مروه.. كعدنه الصبح سوينه ريوك اجه جبل بس ضايج كال نظفو غرفتي شوية واجتي زهراء بنت جبل
زهراء🐣.. صباح الخير
الكل.. صباح العسل يا عسل
زهراء🐣.. بابا لعد وين ماما
جبل.. مو هاي امج كاعده
زهراء🐣.. لا لا ماما الصغيرة
جبل.. وينها لعد غير بغرفتج نايمه
زمن .. خاف نايمه بغرفتك وماتدري
جبل.. بعصبيه.. زمن تسدين حلكج لا تعرفين شلون اسده مروه خوية كومي شوفيها وين
مروه.. صار خوية.. كمت دورت الغرف والمطبخ والحديقة والترك والمخزن و الحمام بس ماكو.. خوية زهراء ماكو
زمن.. تلكاها شردت بنات بغداد ما يتامنن تره
جبل.. زمنننن خوية شفتيها فوك
مروه.. لا هسه اشوفها.. كلها كامت دور على زهراء بس ماكو الها اثر معقوله شردت لا لا مستحيل تسويها غدير رادت تصعد للسطح.. وين موليه انتي الثانية